



SAJTÓKÖZLEMÉNY

**TiJöttök! Műszaki- és természettudományos életpályát népszerűsítő program**

2013 / szeptember / 27.

***Dr. Cséfalvay Zoltán államtitkár fővédnökségével útjára indított „TiJöttök!” program következő helyszíne a Nyíregyházi Főiskola. Az Európai Unió támogatásával létrejött program jövő februárig 12 hazai egyetem és főiskola tudományos életének bemutatásával kívánja vonzóvá tenni a műszaki- és természettudományos életpályákat Magyarország fiataljai számára. A fiatalok a roadshow eseményein személyesen is feltehetik az őket foglalkoztató kérdéseket a három különböző életpálya és a felsőoktatási intézmény képviselőinek.***

A TÁMOP-4.2.3-12/1/KONV-2012-0041 azonosítószámú, „THE Felsőoktatási Roadshow és interaktív tudományos platform megvalósítása” címmel beadott pályázat keretében megvalósuló „TiJöttök!” program elsődleges célja, hogy a tehetséges fiatalok elérésével és bevonásával növelje Magyarország gazdasági és szellemi versenyképességét.

A programsorozat szeptember 27-én a Kutatók Éjszakája elnevezésű program megnyitásaként Nyíregyházára látogatott, ahol a főiskolán zajló kutatási projekteknek és a sikeres tehetséggondozó programnak köszönhetően évente több 10 tehetséges kutató kerül ki az intézményből. A hallgató gyakorlati tapasztalataik alapján dönthetnek arról, hogy a Főiskola után melyik életpályát válasszák, és ehhez milyen képességekre, készségekre van szükségük. „Az élő vállalati együttműködések lehetőséget biztosítanak számukra, hogy a Főiskola falai között zajló tudományos, akadémiai kutatói környezetet később összehasonlíthassák egy ipari kutatóbázissal.” – mondta Dr. Kiss Ferenc a Nyíregyházi Főiskola általános rektorhelyettese.

A „TiJöttök!” program sikere érdekében a szervezők arra kérik a fenti városokban tudományos munkát végző fiatalokat és felsőoktatási intézményeket, hogy osszák meg eredményeiket és mutassák meg magukat az egész országnak a [**www.tijottok.hu**](http://www.tijottok.hu) honlapon található adatlapok feltöltésével.

A projekt teljes költségvetése 49.359.100- Ft, melyet teljes egészében az Európai Unió és a Magyar Állam finanszíroz.

**A program megvalósítója:** INNOCENTER Közhasznú Nonprofit Kft.

**A program szakmai együttműködő partnerei:** Nemzeti Innovációs Hivatal,Magyar Innovációs Szövetség, Fiatal Vállalkozók Országos Szövetsége, EHF - Vállalkozásfejlesztési Közhasznú Alapítvány, Csodák Palotája Nonprofit Kft., The Hyperion Group Kft., Richter Gedeon Nyrt., Grundfos, IND Group

**Kapcsolat:**

**Ducsai-Oláh Zsanett, TiJöttök! program, szakmai vezető INNOCENTER Közhasznú Nonprofit Kft.**

Cím: 3515 Miskolc, Egyetem út 7.

Tel.: +36302956698

E-mail: olah.zsanett@innocenter.hu